OzLabs/hebrew-wiki-articles huggingface dataset:
חברת התקשורת של איראן

חברת התקשורת של איראן (בפרסית: شرکت مخابرات ایران, בקיצור: TCI) היא מפעילת התקשורת הקווית באיראן ומציעה שירותי טלפוניה נייחת, DSL ושירותי נתונים עבור לקוחות פרטיים ועסקיים כאחד, בכל רחבי המדינה. החברה הוקמה בשנת 1971 עם מבנה ארגוני חדש כאחראית העיקרית לכל ענייני התקשורת.

החברה מחזיקה 30 חברות בנות לפי מחוזות ושני מותגים - חברת הסלולר של איראן וחברת הקווים הנייחים של איראן המספקות שירותי טלפון קווי, שירותי נתונים, שירותים ניידים ואינטרנט מהיר. כ-99% ממנויי הטלפון הנייחים ו-61% ממנויי הסלולר באיראן שייכים לחברה או למותגיה.

עד שנת 2008 העסיקה החברה 38,000 עובדים קבועים וכ-45,000 עובדים זמניים באמצעות קבלני משנה פרטיים.

החברה עושה שימוש בציוד ושירותים כגון מרכזי מיתוג דיגיטליים, כבלי סיבים אופטיים, טלפונים ניידים, רשתות נתונים, שירותי לוויין ושירותים מיוחדים לטלפון.

== פרויקטים זרים ==
משרד התקשורת וטכנולוגיית המידע של איראן יחד עם החברה מפתחים את רשת הטלפון הקווית בעיירות כרבלא ונג'ף בעיראק. <ref></ref>

== נתונים עסקיים ==

נכון למאי 2015 לחברה<ref></ref>:
* 29.4 מיליון מנויי טלפון
* 63 מיליון מנויי סלולר
* 41 מיליון משתמשי אינטרנט

== ראו גם ==
* תקשורת באיראן

== הערות שוליים ==

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משמרות המהפכה האסלאמית

קטגוריה:איראן: טלקומוניקציה
קטגוריה:חברות איראניות
קטגוריה:חברות תקשורת אסיתיות
שרון גבריאלוב

שרון גבריאלוב (נולדה ב-1980) היא שחקנית תיאטרון ישראלית המתמחה בתיאטרון לילדים, ומייסדת פסטיבל "מקומות שמורים".

== חייה ==
גבריאלוב היא בוגרת לימודי משחק בבית הספר למשחק "סופי מוסקוביץ'", והתמחתה בתחום הנגשת הצגות במסגרת תוכנית מיוחדת של ה'לינקולן סנטר' בניו יורק.

ב–2014 הצטרפה לאסיטז', האיגוד הבינלאומי של תיאטרון לילדים ולצעירים ושימשה כמזכירת הארגון בישראל. כמו כן היא משמשת כנציגת ישראל בארגון IIAN הבינלאומי המרכז את תחום הנגישות בתיאטרון ילדים ברחבי העולם<ref></ref>.

בין השנים 2015–2017 ניהלה אמנותית את תיאטרון החנות. ב-2017 הקימה יחד עם אור אלתרמן ברנע את מיזם "מקומות שמורים" - מיזם תרבותי חברתי להנגשת תרבות לילדים עם שונויות קוגניטיביות.<ref></ref>

מאז שנת 2020 מפעילה מיזמי תרבות העוסקים בסדרת ספרי 'הארי פוטר'.<ref></ref>

== הצגות בהשתתפותה ==
* ארץ טו-טו - הצגת ליצנות ללא מילים במסגרת פסטיבל ישראל להצגות ילדים. מדיטק, 2009<ref></ref>.
* המזוודה של חנה - מחזה מאת אמיל שר על פי סיפרה של קארן לוין ובבימוי האוורד ריפ. זוכת פרס אסיטז' להצגה הבין תחומית 2011. תיאטרון הנפש<ref></ref>
* סוויץ - מופע ליצנות רחוב במסגרת פסטיבל בובות ירושלים, 2015<ref></ref>
* זוהר - הצגה רגישה ונגישה המיועדת לקהל של 12 ילדים בלבד וכוללת שירים מקוריים ואלמנטים חושיים המערבים את הקהל. פסטיבל מקומות שמורים, 2021<ref name=":0" />
* קקטוס - הצגת תיאטרון בובות מקורית של גבריאלוב שגם הלחינה ומשחקת, בתמיכת מינהל התרבות. תיאטרון הקרון<ref></ref>

== חיים אישיים ==
אמא לשניים, מתגוררת בגבעתיים.

== קישורים חיצוניים ==

== הערות שוליים ==

קטגוריה:שחקניות תיאטרון
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות תיאטרון יהודיות
קטגוריה:ישראליות שנולדו ב-1980
קטגוריה:ישראלים שנולדו ב-1980
קאזי

קאזי (בקזחית: Qazi) הוא מאכל קזחי שמקורו במרכז אסיה ונחשב לנפוץ בטורקיה, אוזבקיסטן, טורקמניסטן וטג'יקיסטן<ref></ref>.

המאכל מורכב מבשר בקר וסוס המיובשים, מומלחים, מעורבבים יחד עם פלפל ושום ומוגשים עם בצל וירקות.

נהוג לאכול את הקאזי לאחר בישול של כשעתיים כאשר הוא פרוס לחתיכות בעובי של סנטימטר<ref></ref>.

למאכל חיי מדף ארוכים, הוא עתיר בקלוריות ועמיד בתנאי אקלים קשים.

== קישורים חיצוניים ==

== הערות שוליים ==

קטגוריה:מתאבנים
קטגוריה:נקניקים
קטגוריה:קזחסטן: תרבות
קטגוריה:המטבח האסייתי
יחסי איסלנד–רומניה

יחסי איסלנד—רומניה הם יחסי החוץ בין איסלנד ורומניה.

== סקירה כללית ==
ב-16 במאי 1956 כוננו יחסים דיפלומטיים בין רומניה לרפובליקה של איסלנד, אשר שודרגו לאחר מכן לרמת שגרירות ב-31 בדצמבר 1963.

לאחר המהפכה האנטי-קומוניסטית ברומניה, איסלנד הפכה לשותפה קרובה של רומניה והיא תמכה בהשתלבות רומניה בנאט"ו. הצטרפותה של רומניה לארגון האמנה הצפון-אטלנטית הובילה לחיזוק היחסים בין שתי מדינות הברית.

רומניה תומכת בבקשתה של איסלנד לחברות ב, שהוגשה ביולי 2009, והביעה את נכונותה לספק לצד האיסלנדי את המומחיות שנצברו בתהליך ההצטרפות לאיחוד האירופי.

== שיתוף פעולה כלכלי ==
ב-31 במרץ 2016, סכום המסחר הכולל עמד על 2.41 מיליון אירו. שווי היבוא הסתכם ב-1.63 מיליון ושווי היצוא הסתכם ב-0.78 מיליון אירו.

התחום העיקרי של עניין משותף הוא שיתוף פעולה אנרגטי, במיוחד משאבים גיאותרמיים.

== קהילה רומנית ==
כיום חיים באיסלנד כ-2,800 אזרחים רומנים שהיגרו לאחרונה. רובם מתגוריהם ופועלים בבירה רייקיאוויק ובאקוריירי, בצפון האי. תחומי הפעילות הם הנדסה, בנייה, ספורט, דיג.

== נציגויות דיפלומטיות ==
* איסלנד מיוצגת ברומניה באמצעות שגרירותה וורשה, פולין.
* רומניה מיוצגת באיסלנד באמצעות שגרירותה בקופנהגן, דנמרק.

== קישורים חיצוניים ==

== הערות שוליים ==
מוחמד סליסו

מוחמד סליסו עבד אל-כרים (באנגלית: Mohammed Salisu Abdul Karim; נולד ב-17 באפריל 1999 בקומאסי שבגאנה) הוא כדורגלן גנאי המשחק בעמדת הבלם בקבוצת מונקו ובנבחרת גאנה.

== קריירת מועדונים ==
סליסו גדל במספר מחלקות נוער בגאנה, ובשנת 2017 הצטרף אל מחלקת הנוער של ריאל ואיאדוליד. בשנת 2018 החל לשחק בקבוצת המילואים של המועדון. ב-9 בינואר 2019 ערך את הופעת הבכורה שלו בקבוצה הבוגרת של המועדון, בהפסד 0–1 לחטאפה במסגרת גביע המלך הספרדי. ב-18 באוגוסט ערך את הופעת הבכורה שלו בלה ליגה, בניצחון 1–2 על ריאל בטיס במסגרת המחזור הראשון לעונת 2018/2020. ב-26 באוקטובר הבקיע את שערו היחיד במדי המועדון, בניצחון 0–2 על אייבר במסגרת המחזור העשירי בליגה. בסך הכל ערך 31 הופעות ליגה במדי המועדון.

ב-12 באוגוסט 2020 חתם סליסו על חוזה לארבע עונות בסאות'המפטון מהפרמייר ליג.

ב-2 באוגוסט 2023 חתם במונקו.

== קריירה בינלאומית ==
ב-23 בספטמבר 2022 ערך סאליסו את הופעת הבכורה שלו בנבחרת גאנה, בהפסד 3-0 לנבחרת ברזיל במשחק ידידות.

נכלל בסגל נבחרת גאנה לטורניר מונדיאל 2022.

ב-17 בנובמבר 2022 הבקיע סליסו את שער הבכורה שלו בנבחרת, בניצחון 2-0 על נבחרת שווייץ במשחק ידידות לקראת מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:בלמי כדורגל גנאים
קטגוריה:קומאסי: כדורגלנים
קטגוריה:כדורגלני ריאל ואיאדוליד
קטגוריה:כדורגלני סאות'המפטון
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:גנאים שנולדו ב-1999
קטגוריה:כדורגלני מונקו
סקוט דז'רליי

סקוט יוג'ין דז'רליי (באנגלית: Scott Eugene DesJarlais; נולד ב-21 בפברואר 1964) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת טנסי מאז 2011. דז'רליי, חבר המפלגה הרפובליקנית, מייצג בקונגרס את מרכז ומזרח טנסי.

== ביוגרפיה ==
דז'רליי נולד בשנת 1964 בדה מוין שבאיווה, בנם של ג'ו, ספר, וסילביה, אחות מוסמכת. הוא גדל בסטרג'יס שבדקוטה הדרומית. במשך עשר שנים בנתה משפחתו בית מגורים משלה בסטרג'יס, והוריו עדיין מתגוררים בעיר זו. בשנת 1987 השלים דז'רליי באוניברסיטת דקוטה הדרומית לימודי תואר ראשון בכימיה ובפסיכולוגיה, וב-1991 קיבל תואר שני ברפואה מבית הספר לרפואה של האוניברסיטה. ב-1993 עבר לטנסי, שם התמחה ברפואה כללית.

כחבר בתנועת מסיבת התה נכנס דז'רליי בשנת 2009 לפוליטיקה של ארצות הברית, והגיש מסמכים להתמודדות אל בית הנבחרים של ארצות הברית במחוז הקונגרס הרביעי של טנסי נגד נציג המחוז המכהן לינקולן דייוויס . בשלהי בחירות האמצע ב-2010 דיווח העיתון "Roll Call" על הליכי הגירושים של דז'רליי מ-2001, במהלכם האשימה אותו גרושתו בהתעללות ובהטרדה. מטה הבחירות של דייוויס השתמש בדיווחים אלה כתעמולת בחירות וטען כי מצביעי מחוז הקונגרס הרביעי "מצפים ליותר ממס שפתיים לגבי ערכי המשפחה".

משניצח דז'רליי את דייוויס ביחס של 57%–39%, הושבע לתפקידו ב-3 בינואר 2011. באוקטובר 2012 השיג העיתון "הפינגטון פוסט" תמליל של שיחת טלפון מספטמבר 2000 שבה לחץ דז'רליי על מאהבתו לבצע הפלה מלאכותית, חרף תמיכתו בתנועות נגד הפלות. הוא הכחיש שוב ושוב כי הקליט את השיחה, וגרס כי הוקלט ללא ידיעתו והסכמתו. תשעה ימים טרם הבחירות ב-2012 טענה אישה אחרת שהחלה לצאת עם דז'רליי בשעה שהייתה פציינטית שלו, וכי עישנה עמו מריחואנה ואף הוציא לה מרשם רפואי לאופיואידים כששהתה בביתו. בתמליל של הליכי הגירושין שלו משנת 2001, אשר פורסם בידי העיתון "Chattanooga Times Free Press" שבועיים לאחר ניצחונו, נחשף כי דז'רליי הודה בקיומן של שש מערכות יחסים שונות עם מטופלותיו ועמיתותיו מהמרכז הרפואי גרנדוויו שבג'ספר .

בדצמבר 2020 נמנה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת דקוטה הדרומית
קטגוריה:אמריקאים שנולדו ב-1964
נקודת קתרינה

נקודת קתרינה או קתרינה פוינט, (באנגלית: Catharina Point), המכונה גם נקודת וארולי או וארולי פוינט (באנגלית: Varoli Point), היא לשון יבשה סלעית המהווה את הקצה הצפוני של רוברט איילנד ב איי שטלנד הדרומיים, באנטארקטיקה.

נקודת קתרינה היא הצד הצפון-מזרחי של הכניסה למפרצון נבסטינו.

לשון היבשה פורצת 1.5 קילומטרים צפונה לתוך מעבר דרייק.

נקודת קתרינה ממוקמת 7.24 קילומטרים צפונית-מזרחית מפורט ויליאם ;

נקודת קתרינה ממוקמת 2.08 קילומטרים צפונית-מזרחית מנקודת האמר ;

נקודת קתרינה ממוקמת 5.27 קילומטרים מערבית - צפון-מערבית מנקודת ניואל.

== היסטוריה ==
=== מיפוי אזור לשון היבשה ===

האירופאים הראשונים שהגיעו לאזור נקודת קתרינה, היו צידי כלבי ים, שהגיעו לאזור בתחילת המאה ה-19.

אזור לשון היבשה מופה לראשונה על ידי סוקרים צ'ילאנים בשנת 1951, מיפוי נוסף, נעשה על ידי סוקרים צ'יליאנים בשנת 1971, סוקרים בריטים מיפו את האזור בשנת 1962, ולאחר מכן בשנת 1968; סוקרים בולגרים מיפו את האזור בשנת 2009.

=== מקור השם ===

לשון היבשה נקראת על שם ספינת ציד כלבי הים האמריקנית "קתרינה", אשר הפליגה באיי שטלנד הדרומיים, בפיקודו של קפטן ג'וזף הנפילד בקיץ האנטארקטי שבשנים 1820 – 1821.

== קישורים חיצוניים ==
* [https://copernix.io/#?where=-59.60618478345128,-62.33277332212931,14&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

קתרינה
המשרד לשינוי אקלים (פקיסטן)

המשרד לשינוי אקלים של פקיסטן הוא משרד ממשלתי המהווה חלק מממשלת פקיסטן. המשרד שהוקם בשנת 2017 עוסק בנושאי הקשורים לשינוי אקלים בפקיסטן. השרה הנוכחית היא שרי רחמן.

==אגפי המשרד==
במשרד פועלים מספר אגפים:

* אגף אדמיניסטרטיבי – במשרד מועסקים 173 עובדים. האגף עוסק בניהול הסגל מהבחינה האדמיניסטרטיבית.

* אגף פיננסי - פועל לתיאום ומימון של פרויקטים בנושאי שינוי אקלים באמצעות שיתופי פעולה עם ממשלות וסוכניות של האו"ם. 

* אגף פיתוח - אחראי על ענייני מדיניות הנוגעים לתוכניות פיתוח. אחראי לתכנון לוחות זמנים ולמעקב אחר ביצוע התוכניות בפועל.

* אגף איכות הסביבה - מתמקד בחקיקה סביבתית בנושאים חוצי גבולות (בין מחוזות, נושאים אזוריים ונושאים בין-לאומיים). האגף מתמקד גם בנושאים של פיתוח ב-קיימא, מים, תברואה ועיור בר-קיימא. האגף אחראי להסכמים רב-צדיים, כולל אמנת המסגרת של האו"ם ואמנת קיוטו.

* אגף היערות - עוסק במדיניות לאומית, תוכניות, אסטרטגיות ותוכניות לגבי אקולוגיה, ייעור, חיות בר, מגוון ביולוגי ומדבור. 

* אגף לשיתוף פעולה בינלאומי - האגף הוקם בשנת 2005, עוד בטרם הקמת המשרד הממשלתי. עוסק בתיאום עם סוכנויות סביבתיות בינלאומיות בנושא שינויי אקלים ונושאים סביבתיים, מייצג את פקיסטן בפורומים בינלאומיים העוסקים באמנות ובפרוטוקולים עליהם חתומה המדינה על מנת לעמוד בהתחייבויות בינלאומיות. בנוסף, מנסה האגף לגייס תמיכה בינלאומית לטיפול בשינויי אקלים/נושאים/יוזמות הקשורות לסביבה בפקיסטן.

==קישורים חיצוניים==
* 

==הערות שוליים==

קטגוריה:פקיסטן: פוליטיקה
הרחק מהיעדרו (סרט)

הרחק מהיעדרו הוא סרט קולנוע ישראלי, קופרודוקציה ישראלית-צרפתית-גרמנית משנת 2014 בבימויה של קרן ידעיה, עם מעיין תורג'מן, צחי גראד ויעל אבקסיס בתפקידים הראשיים.

התסריט נכתב על ידי קרן ידעיה והוא מבוסס על הרומן "הרחק מהיעדרו" של הסופרת הישראלית שז.

העלילה מתרכזת בגילוי עריות בן אב לבתו, הם חיים יחד במערכת יחסים אכזרית ואלימה.

הסרט התקבל לפסטיבל הקולנוע בקאן שם הוקרן במסגרת "מבט מסוים" (Un Certain Regard), קרן ידעיה הייתה מועמדת לפרס חג'אג לסרט העלילתי הטוב ביותר בפסטיבל הקולנוע ירושלים.

לסרט אין פסקול מוזיקה מקורית. יש בו קטעים קשים לצפייה של יחסי מין בין אב ובתו ושל אונס קבוצתי.

==תקציר העלילה==
תמי (מעיין תורג'מן), היא בחורה בתחילת שנות העשרים שלה המתגוררת בדירה אחת ביחד עם אביה משה (צחי גראד) כבן 60. הסרט מתחיל בתיאור חיי השגרה שלהם בבית. תמי מצחצחת שיניים, מורחת לק על הציפרנים, מנקה את הדירה ומכינה אוכל לאביה. השגרה נראית בהתחלה נורמלית אבל כעבור זמן קצר נחשפת האמת הקשה והחולנית. משה מקיים יחסי מין עם בתו. הוא כופה את עצמו עליה, מכה אותה ומתעלל בה פיזית, מילולית ומינית.

תמי משמשת לו כשפחת מין. היא שונאת אותו, חותכת בעורה את המילה "תמות" אך מצד שני היא כנועה ותלותית ומוכנה לספק לו את כל בקשותיו המיניות. היא אינה עובדת וסגורה כל היום בדירה.

למרות שנאתה לאביה היא מפתחת בו תלות וחווה משבר קשה כאשר משה מביא לליל הסדר את המאהבת שלו, איריס (טל בן בינה).

כשמשה ואיריס מתנים אהבים בורחת תמי והולכת לחוף תל אביב שם היא פוגשת בחבורת נערים שמקבלים אותה אליהם, נותנים לה לשתות אלכוהול וכשהיא שתויה ללא שליטה הם מקיימים אתה יחסי מין על החוף.

כשתמי מתעוררת היא מבחינה שתיקה עם הטלפון אבד. היא מסתובבת מיואשת בין האנשים בחוף ושואלת על התיק שלה אך ללא תועלת. לבסוף היא פוגשת בשוקי (יעל אבקסיס) שמרחמת עליה, לוקחת אותה לדירתה ומאפשרת לה להתאושש.

למרות הסבל שהיא חוותה מאביה, היא מתקשרת אליו ולאחר שהוא מודיע לה כי זרק את איריס היא מסכימה לחזור אליו, מוסרת לו את הכתובת והוא מגיע ומסיע אותה לדירתם.

למרות שאיריס כבר איננה, הוא ממשיך בהתעללות פיזית ומינית והיא בורחת שוב לשולי. היא מקיאה כל הזמן ושולי חושדת שהיא בהריון. תמי חולמת שמשה מקבל את הבשורה בהתלהבות, נולדת להם בת והם מקיימים חיי משפחה למופת.

היא חוזרת למציאות כשאביה מגיע שוב ומחזיר אותה לדירתם. הוא מתלהב מהעובדה שהיא בהיריון ומודיע כי יעברו ללוס אנג'לס ששם לא מכירים אותם ויקימו שם משפחה.

רק אז מתפכחת תמי, רצה לשולי ובסיום רואים את שולי מבקרת אותה בבית חולים לאחר הפלה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|צחי גראד
|משה
|אבא
|-
|מעיין תורג'מן
|תמי
|בת
|-
|יעל אבקסיס
|שולי
|
|-
|טל בן בינה
|איריס
|מאהבת של משה
|-
|אור אדרי
|אור
|נער חוף
|-
|דור סרוגו
|דור
|נער חוף
|-
|אורי ידלין
|אורי
|נער חוף
|-
|ברק פרידמן
|ברק
|נער חוף
|-
|עדי שיר
|שיר
|נער חוף
|}

==קישורים חיצוניים==

*[https://www.youtube.com/watch?v=9YOiMbUCTjA קדימון להרחק מהיעדרו], באתר יוטיוב

קטגוריה:סרטי 2014
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2014
כריסטיאן בראון

כריסטיאן ניקולאס בראון (באנגלית: Christian Nicholas Braun; נולד ב-17 באפריל 2001) הוא כדורסלן אמריקאי המשחק בעמדת הקלע בדנוור נאגטס.

==קריירה==
בראון גדל בקנזס והיה שותף לשלוש זכיות רצופות של התיכון שלו באליפות המדינה בכדורסל. הוא בחר לשחק בקבוצת הכדורסל של אוניברסיטת קנזס. בעונתו הראשונה בקבוצה העמיד ממוצעים של 5.3 נקודות ו-2.9 ריבאונדים למשחק.<ref></ref> ב-27 בנובמבר 2020 רשם שיא קריירה של 30 נקודות, והוסיף תשעה ריבאונדים וארבע חטיפות בניצחון קבוצתו 94–72 על סנט ג'וזף.<ref></ref> בעונתו השנייה בקבוצה העמיד ממוצעים של 9.7 נקודות ו-5.2 ריבאונדים למשחק. בעונת 2021/2022 זכה עם קבוצתו בטורניר אליפות המכללות בכדורסל, ובמשחק הגמר רשם 12 נקודות ו-12 ריבאונדים. במהלך האחרון של המשחק חסם זריקת שלשה של קיילב לאב והבטיח את ניצחון קבוצתו.<ref></ref> ב-25 במאי 2022 הכריז כי לא ימשיך באוניברסיטה ויתמודד בדראפט 2022 ב-NBA.<ref></ref><ref></ref>

בדראפט נבחר בראון בבחירה ה-21 על ידי דנבר נאגטס.<ref></ref> בעונת 2022/2023 ב-NBA שיחק 76 משחקים, בהם העמיד ממוצעים של 4.7 נקודות, 2.4 ריבאונדים ו-0.8 אסיסטים ב-15.5 דקות למשחק. הוא זכה עם דנוור באליפות אותה עונה.
 
הוא אחד מחמישה שחקנים בלבד בהיסטוריה של ארצות הברית אשר זכו ברצף באליפות ה-NCAA ולאחריה באליפות ה-NBA - האחרים הם מג'יק ג'ונסון, ביל ראסל, הנרי ביבי ובילי תומפסון.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| דנוור	|| 76 || 6 || 15.5 || 0.495 || 0.354 || 0.625 || 2.4 || 0.8 || 0.5 || 0.2 || 4.7
|- style="background-color:#80BFFF; font-weight:bold;"		
| קריירה || 		|| 76 || 6 || 15.5 || 0.495 || 0.354 || 0.625 || 2.4 || 0.8 || 0.5 || 0.2 || 4.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| דנוור	|| 19 || 0 || 13.0 || 0.533 || 0.200 || 0.579 || 2.1 || 0.6 || 0.6 || 0.2 || 3.2
|- style="background-color:#80BFFF; font-weight:bold;"		
| קריירה || 		|| 19 || 0 || 13.0 || 0.533 || 0.200 || 0.579 || 2.1 || 0.6 || 0.6 || 0.2 || 3.2
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קנזס: כדורסלנים
קטגוריה:כדורסלני אוניברסיטת קנזס
קטגוריה:כדורסלני דנוור נאגטס
קטגוריה:בחירות דראפט של דנוור נאגטס
קטגוריה:אמריקאים שנולדו ב-2001
שולה אינגרמן

שולה (שולמית) אינגרמן (5 במאי 1917 – 28 באוגוסט 2016) הייתה מומחית בפענוח כתבי-סתר ביחידת המודיעין ש"י (לימים 8200) וכלת פרס ביטחון ישראל<ref></ref>.

==ביוגרפיה==
נולדה למשפחה ליטאית מפוניבז'. הוריה הם הרב מרדכי הלפרין וחוה-חיינה לבית שיינזון. לזוג נולדו שש בנות ובן אחד. שולמית הייתה הבת השלישית.

המשפחה עלתה לארץ בכ"ב חשוון תרפ"ג (1922). לאחר זמן קצר השתקעה בהרצליה. שולמית סיימה את המחזור הראשון של בית הספר היסודי ויצמן ואת לימודי התיכון בגימנסיה "הרצליה".

היא התגייסה להגנה ושירתה כאלחוטנית ביחידת הקשר "הגדעונים". שם נתגלה כשרונה בפענוח מסרים מוצפנים, כאשר תוך כדי רישום האותות המוצפנים הייתה רושמת בצדם כבר את פענוחם.

אחרי מלחמת השחרור החלה לעבוד כאזרחית עובדת צה"ל בפענוח כתבי-סתר. במשך שנים עמדה בראש מדור שבירת צפנים.

בשנת 1961 קיבלה את פרס ביטחון ישראל ביחד עם צוות המונה שמונה חברים, בו הייתה האישה היחידה.

יצאה לגמלאות בשנת 1982.

==חיים אישיים==
בעלה היה יעקב אינגרמן, אותו הכירה ביחידה בה עבדה, ויחד עמו זכתה בשנת 1961 בפרס ביטחון ישראל. בתה היא ענת מטר, ונכדה הוא חגי מטר.

==גלריה==
<gallery widths="150px" heights="150px" perrow="4">
שולמית_ואחותה_מרים_בפרדס_של_המשפחה_בהרצליה.jpg|שולמית ואחותה מרים בפרדס של המשפחה בהרצליה
שבט_שיינזון_(הפכו_בארץ_לבן_פורת).jpg|שבט שיינזון – משפחת אמה של שולה
פרס_בטחון_ישראל_לשולה.jpg|פרס ביטחון ישראל 1961
</gallery>

== קישורים חיצוניים ==

==הערות שוליים==

קטגוריה:עובדי משרד הביטחון
קטגוריה:הגדעונים
קטגוריה:זוכי פרס ביטחון ישראל: עובדי משרד הביטחון
קטגוריה:קריפטואנליסטים יהודים
קטגוריה:ארץ-ישראלים שנולדו ב-1917
קטגוריה:ישראליות שנפטרו ב-2016
זאב חיימוני

זאב חיימוני היה לוחם הפלי"ם והפלמ"ח וראש המועצה המקומית השני של ערד בין 1965 ל-1967.

==ביוגרפיה==
נולד בריו דה ז'ניירו ב-11 באפריל 1930 לאברהם משה חיימוני (לייבמן), יליד ורשה, ולבתיה לבית פטרנק, ילידת צפת. הוריו היגרו לברזיל מארץ ישראל. ב-1935 שבה המשפחה לארץ, והשתקעה בתל אביב. זאב הצטרף לקן הימי של השומר הצעיר. בשנת 1947 הצטרף לפלי"ם, והיה שותף בהבאת מעפילים מהאוניות לחוף. בהמשך הצטרף לגדוד הרביעי ("גדוד הפורצים") של חטיבת הראל, והשתתף בקרבות בסביבות קריית ענבים, בגבעת הרדאר וברובע היהודי במלחמת העצמאות. לאחר הקמת צה"ל הצטרף לחיל הים, שם שרת בסדיר ובמילואים. כשהשתחרר מהצבא הצטרף לקיבוץ ניר עוז. לאחר נישואיו עזב את הקיבוץ ועבר לקריית גת ועבד במועצה האזורית בני שמעון. עם הקמת העיירה ערד עבר להתגורר בה ועמד בראש סניף מפ"ם המקומי. הוא עבד כמחסנאי בחברת "קייזר" שבנתה סכרים בים המלח. נבחר לוועד היישוב, וכשהוקמה המועצה המקומית נבחר כחבר המועצה. בשנת 1965, בעקבות התפטרותו של ראש המועצה יצחק פונדק, המליץ "החוג לקידום ערד" העל-מפלגתי למליאת המועצה לבחור בו לתפקיד, ובנובמבר של אותה שנה המליאה בחרה בו לתפקיד ראש המועצה. במהלך כהונתו פעל לכינון מועצה דתית בערד, חרף התנגדות של גורמים שונים בעיר, ובהם "הוועד הדתי" של ההסתדרות. מתנגדיו העלו טענות קשות על התנהלותו ועל הלגיטימיות של המועצה בראשותו, ודרשו ממשרד הפנים לקיים בחירות חוזרות. באוגוסט 1967 הצביעו חמישה מתוך שמונת חברי המועצה על הדחתו, אך ההדחה לא יצאה אל הפועל בשל היעדר רוב חוקי. תומכי ההדחה הגישו עתירה לבג"ץ למתן צו על תנאי שיכריח את חיימוני להתפטר, אך מכיוון שזמן קצר לאחר מכן היו אמורות ממילא להתקיים בחירות, הורה השופט משה לנדוי למשוך את העתירה. עם זאת, חיימוני לא התמודד באותה מערכת בחירות. לאחר סיום תפקידו עמד בראשות הסניף של האגודה למען החייל בערד, ולפרנסתו ניהל בשותפות מוסך לציוד מכני הנדסי כבד. הוא נהג להרצות בבתי הספר בערד על חוויותיו ממלחמת העצמאות. עסקיו לא צלחו, והוא מצא את עצמו מובטל. רצונו להתפרנס בכוחות עצמו ולא להיות תלוי בדמי אבטלה הוביל אותו לנסות את מזלו בחו"ל. הוא היגר לארצות הברית ב-1984, שם ניהל תחנת דלק.

נפטר לאחר מחלה ב-13 באוגוסט 1990. הובא למנוחות בבית הקברות בערד. ב-1994 זכה באות יקיר העיר ערד.

היה נשוי לשרה לבית קאשי (נפטרה ב-1999), ואב לשלוש בנות.

==קישורים חיצוניים==
* [https://www.palmach.org.il/veterans/veteranpage/?itemId=86774 חיימוני זאב], אתר הפלמ"ח
* [https://www.arad.muni.il/ראשי-העיר-ומקימים/ ראשי העיר ומקימים], אתר עיריית ערד.
* [https://billiongraves.com/grave/זאב-חיימוני/22151846 קברו] באתר BillionGraves.
* [https://www.geni.com/people/זאב-חיימוני/6000000013057910254 אילן היוחסין של זאב חיימוני] באתר Geni.

==הערות שוליים==

קטגוריה:ראשי מועצת ערד
קטגוריה:אנשי הפלי"ם
קטגוריה:לוחמי הפלמ"ח
קטגוריה:חיילי חטיבת הראל במלחמת העצמאות
קטגוריה:פעילי מפ"ם
קטגוריה:ישראלים ילידי ברזיל
קטגוריה:אנשי העלייה החמישית
קטגוריה:בוגרי השומר הצעיר
קטגוריה:אנשי הקיבוץ
קטגוריה:ישראלים שנולדו ב-1930
קטגוריה:ישראלים שנפטרו ב-1990
גאורג לייברנדט

ד"ר גאורג לייברנדט (בגרמנית: Georg Leibbrandt; 6 בספטמבר 1899 – 16 ביוני 1982) היה ביורוקרט ודיפלומט גרמני נאצי. הוא מילא תפקידים מובילים במדיניות חוץ במשרד החוץ של המפלגה הנאצית (APA) ובמשרד הרייך לשטחים המזרחיים הכבושים (RMfdbO) כמומחה לנושאים הקשורים לברית המועצות. השתתף בוועידת ואנזה. בתקופה שלאחר המלחמה נפתחו הליכים פליליים נגדו, אך התיק נסגר בסופו של דבר.

== ראשית חייו ==
לייברנדט נולד להורים גרמנים אתניים בהופנונגסטל (כיום צבריקובה, אוקראינה), ליד אודסה, בנפת זבריקובו שבמחוז חרסון של האימפריה הרוסית. בגיל צעיר היגר לגרמניה לצורך לימודיו.

ב-1918 למד לייברנדט תאולוגיה בגרמניה, וגם לקח שיעורים בפילולוגיה והיסטוריה, בשנת 1927 הוענק לו תואר דוקטור. הוא נסע רבות לברית המועצות בין השנים 1926–1929. מטרת ביקוריו היו חקר התפתחות המושבות הגרמניות באזור חוף הים השחור, ואיסוף מידע היסטורי. כתוצאה מעבודתו יצא לאור בגרמניה ספר על תנועת המהגרים של הגרמנים.

ללייברנדט היה כישרון לשפות, אשר יחד עם מלגת רוקפלר, אפשרו לו לחדש את לימודיו בפריז ובארצות הברית בין השנים 1931–1933. בהיותו בארצות הברית שמר באופן פעיל על קשר עם גרמנים מרוסיה שגם היגרו לאמריקה.

== המפלגה הנאצית ==
לייברנדט קיבל בשנת 1933 את בקשתו של אלפרד רוזנברג לחזור לגרמניה, והצטרף למפלגה הנאצית באותה שנה. לאחר מכן מונה למנהל החטיבה המזרחית של משרד מדיניות החוץ של המפלגה הנאצית. לייברנדט הופקד גם על התעמולה האנטי-סובייטית והאנטי-קומוניסטית. עם הפלישה לברית המועצות והקמת המשרד לשטחים הכבושים במזרח, בחר רוזנברג בלייברנדט לנהל את המחלקה המדינית. לפיכך, לייברנדט הפך לקשר אל קבוצות המהגרים האוקראיניות, הקווקזיות, הרוסים ואחרות.

לייברנדט השתתף בוועידת ואנזה כמייצג (יחד עם אלפרד מאייר) את המשרד לשטחים הכבושים במזרח. בקיץ 1943, מסיבות לא ידועות, הוא הפסיק את תפקידו במשרד והצטרף לצי הגרמני.

== לאחר המלחמה ==
לייברנדט הוחזק במעצר על ידי בעלות הברית מ-1945 עד מאי 1949. בינואר 1950 הוא הואשם רשמית במעורבות בהשמדת יהודים, אך ב-10 באוגוסט 1950 נדחה התיק נגדו, והוא שוחרר ממעצר.

לאחר מכן חזר לאמריקה וחידש את לימודיו בנושא הגרמנים-הרוסים, ותרם ממומחיותו לאגודת הגרמנים מרוסיה (Landsmannschaft der Deutschen aus Russland) עד מותו בבון ב-16 ביוני 1982.

בשנת 1979 נאסר על לייברנדט להיכנס לארצות הברית על ידי מחלקת המשפטים ומחלקת המדינה האמריקאית, בשל השתתפותו ברצח מאות אלפי יהודים, בתפקידו כראש החטיבה המדינית של משרד הרייך למזרח הכבושים.

ללייברנדט יש בן באותו השם, המתגורר בברלין.

==קישורים חיצוניים==

קטגוריה:גרמנים שנשבו במלחמת העולם השנייה
קטגוריה:גרמנים מאוקראינה
קטגוריה:דיפלומטים גרמנים
קטגוריה:משתתפי ועידת ואנזה
קטגוריה:ילידי 1899
קטגוריה:נפטרים ב-1982
סתלבט בקיבוץ

"סתלבט בקיבוץ" הוא סינגל של להקת פול טראנק ביחד עם הראפר הישראלי ג'ימבו ג'יי. השיר יצא לאור ב־11 בפברואר 2022, כסינגל מתוך אלבום האולפן השלישי של פול טראנק, "ממותה". השיר היה ללהיט ונבחר לשיר השנה לשנת ה'תשפ"ב של גלגלצ ורדיו תל אביב.

== רקע וכתיבה ==
את השיר כתבו ג'ימבו ג'יי וגל ניסמן והלחינו ניסמן וזהר ברזילי. השיר הופק על ידי אריאל קשת וברזילי ועובד על ידי ניסמן וברזילי. ניסמן סיפר כי מגוריו בקיבוץ בדרום הביאו את הרצון לכתוב שיר על ההווי בקיבוץ. במהלך הכתיבה פנה ניסמן לג'ימבו ג'יי לסיוע בכתיבת השיר.

== וידאו קליפ ==
הווידאו קליפ צולם בקיבוץ רוחמה שבצפון הנגב. לקליפ הם השתמשו במגוון חפצים ובעלי מקצוע שונים כמו: קלנועית, ארגז בירות, חברת מוניות ושליח פיצה.

== גרסות כיסוי ==
במסגרת המצעד השנתי של גלגלצ, ביצע תמיר גרינברג יחד עם הגבעטרון גרסת כיסוי לשיר המשלב קטעים בעברית ואנגלית.
בנוסף בוצעה גרסת כיסוי על ידי ג'יין בורדו לשיר.

== מיקומי שיא ==

== קישורים חיצוניים ==
* 
* 
* 

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירים בעברית
קטגוריה:שירים על קיבוצים
קטגוריה:רוחמה
קטגוריה:סינגלים בהוצאת נענע דיסק
פינמרקסווידה

פינמרקסווידה (, ) היא הרמה הגדולה ביותר בנורווגיה. שטחה, המסתכם ב-22,000 קמ"ר, מהווה כ-36% משטח מחוז פינמרק בו היא נמצאת. הרמה נמצאת מצפון לחוג הארקטי וידועה כמולדת הסאמים ועדרי האיילים אותם הם מגדלים. הסאמי עדיין משתמשים במחסות שבטונדרה של פינמרקסווידה כשהם רועים שם בחורף את עדרי האיילים שלהם.

==גאוגרפיה==
נהר אלטה}}.
המרחק בפינמרקסווידה מאלטה בקצה המזרחי ל בקצה המערבי הוא 300 ק"מ, וכך גם המרחק בין צפון הרמה לדרומה, שחודר לשטח פינלנד. פינמרקסווידה נמצאת בגובה של 300–500 מטרים מעל פני הים.

פינמרקסווידה מתאפיינת בגבעות נמוכות, יערות עצי ליבנה, יערות אורנים, ביצות ואגמים קפואים. הסלעים בה הם בעיקר מתקופת הפרקמבריון. הנוף השטוח נוח להיווצרות אגמים רדודים ונהרות בשיפוע נמוך ובעלי יובלים רבים. ייתכן כי חלק מהאגמים העגולים בפינמרקסווידה הם שיירים של (גבעות בעלות כיפת קרח באזורי קפאת-עד) שהתפתחו ב ב.<ref name=Svensson1976></ref>

 (משילוב של סאמית ונורווגית: "נהר אנארי העליון") נפתח בדרום מזרח פינמרקסווידה ב-1976, על שטח של 1409 קמ"ר.<ref></ref>

==אקלים==
מחוז [[קאוטוקיינו הוא הגדול במחוזות נורווגיה, ובו הכפר הקר ביותר בנורווגיה היבשתית, ]].
האקלים בפינמרקסווידה הוא אקלים תת-ארקטי עם חורפים קרים מאוד: הטמפרטורה בה יכולה לצנוח מתחת ל-40 מעלות צלזיוס מתחת לאפס, עם שיא נורווגי רשמי של 51.4 מעלות מתחת לאפס שנמדדו בקאראשוק ב-1.1.1886. בקאראשוק נמדדו גם 32.4 מעלות צלזיוס ביולי, ולפיכך הפרש הטמפרטורות בה נדיר ביחס לשאר אירופה. הטמפרטורה הממוצעת בחודש ינואר היא 17.1- מעלות צלזיוס, והטמפרטורה הממוצעת בחודש יולי היא 13.1 מעלות צלזיוס. כמות המשקעים היא 336 מ"מ בלבד. הטמפרטורה הממוצעת השנתית היא 2.4- מעלות צלזיוס, והיא הטמפרטורה הממוצעת השנתית הקרה ביותר בנורווגיה למעט באזורים הגבוהים בהרים, וקרה יותר מהטמפרטורה הממוצעת השנתית באי יאן מאיין ובאי ביירנייה.

== הערות שוליים ==
דיאמברס

דיאמברס דה סאלי (בצרפתית: Diambars FC de Saly) הוא מועדון כדורגל מסאלי, סנגל, אשר משחק בליגת העל הסנגלית. המועדון הוא חלק מהמלכ"ר דיאמברס (בצרפתית: Diambars) אשר הוקם על ידי אונסק"ו<ref></ref>.

== היסטוריה ==
המועדון הוקם בשנת 2003 על ידי שחקני העבר פטריק ויירה, ברנארד לאמה, ג'ימי אדג'ובי בוקו וסאר סק (יו"ר התאחדות הכדורגל הסנגלית)<ref></ref>. מטרת המועדון היא לגדל שחקני כדורגל ובו זמנית להפוך למרכז חינוכי שיספק לצעירים עתיד טוב יותר במדינה.

== קישורים חיצוניים ==
* 

== הערות שוליים ==

קטגוריה:קבוצות כדורגל סנגליות
קטגוריה:קבוצות כדורגל שהוקמו ב-2003
איי. ג'יי. גריפין

אדריאן דארנל "איי. ג'יי." גריפין ג'וניור (באנגלית: Adrian Darnell "AJ" Griffin Jr.; נולד ב-25 באוגוסט 2003) הוא כדורסלן אמריקאי המשחק בעמדת הסמול פורוורד באטלנטה הוקס.

==קריירה==
גריפין נולד בדאלאס, טקסס. אביו, אדריאן , הוא כדורסלן עבר ב-NBA המשמש כעוזר מאמן, ואחיו, אלן, גם הוא כדורסלן.<ref></ref><ref></ref><ref></ref><ref></ref><ref></ref><ref></ref>

הוא בחר לשחק כדורסל עבור אוניברסיטת דיוק,<ref></ref><ref></ref><ref></ref> לאחר שקיבל הצעות גם מאוניברסיטת קנטקי ואוניברסיטת וילאנובה.<ref></ref> ב-19 בנובמבר 2021 קלע 18 נקודות בניצחון 88–55 על לאפייט.<ref></ref> בתום העונה הכריז על מועמדותו לדראפט 2022 ב-NBA.<ref></ref>

בדראפט נבחר גריפין בבחירה ה-16 על ידי אטלנטה הוקס, והצטרף לסגל הקבוצה לטורניר ליגת הקיץ של ה-NBA.<ref></ref> ב-3 ביולי 2022 חתם בקבוצה על חוזה רוקי.<ref></ref> ב-19 בנובמבר 2022 קלע 17 נקודות (כולל סל ניצחון), והוסיף חמישה ריבאונדים, אסיסט, חטיפה וחסימה בניצחון 124–122 על טורונטו ראפטורס.<ref></ref> ב-11 בדצמבר קלע סל ניצחון נוסף, בניצחון קבוצתו 123–122 על שיקגו בולס.<ref></ref>

===קריירת נבחרות===
ב-2019 ייצג גריפין את ארצות הברית באליפות אמריקה עד גיל 16 שנערכה בברזיל. הוא העמיד ממוצעים של 13.5 נקודות, 4.3 ריבאונדים ו-3.3 חטיפות למשחק, ועזר לקבוצתו לזכות במדליית הזהב, תוך שהוא קולע 18 נקודות נגד קנדה במשחק הגמר.<ref></ref><ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אטלנטה	|| 72 || 12 || 19.5 || 0.465 || 0.390 || 0.894 || 2.1 || 1.0 || 0.6 || 0.2 || 8.9
|- style="background-color:#80BFFF; font-weight:bold;"		|| 
| קריירה || 		|| 72 || 12 || 19.5 || 0.465 || 0.390 || 0.894 || 2.1 || 1.0 || 0.6 || 0.2 || 8.9
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת דיוק
קטגוריה:כדורסלני אטלנטה הוקס
קטגוריה:בחירות דראפט של אטלנטה הוקס
קטגוריה:אמריקאים שנולדו ב-2003
שלטון האושר (ספר)

שלטון האושר הוא ספרם של הסוציולוגים אווה אילוז ואדגר קבאנאס. הספר דן בחתירה אל האושר כפי שהיא מתבטאת בתחומי חיים שונים: פסיכולוגיה, כלכלה, חינוך, תרבות, פוליטיקה, פילוסופיה. האושר כהיפוך של פירמידת הצרכים של אברהם מסלאו: על האדם להיות מאושר כדי להשיג ביטחון והצלחה בחיים.

הספר מפנה את עיקר הביקורת לפסיכולוגיה החיובית, ענף של הפסיכולוגיה, שנוסד על ידי מרטין זליגמן בשנת 1998.

נקודות ביקורת על מדע האושר, כפי שהן מוסברות בהרחבה בספר:
* אין לפסיכולוגיה החיובית בסיס מדע. החיפוש אחר האושר הוא בעיקר עיסוק משתלם עבור יועצים בתחומים שונים.
* הטענה כי האושר הוא מטרה בפני עצמה של כל בני האדם אינה מוכחת מדעית.
* המדידות שנעשות במסגרת איסוף הנתונים על האזרחים - ביג דאטה ותבניות של התנהגויות אנושיות - לא קשורות למידת האושר של הנחקרים אלא לתועלת שהן מביאות לתאגידים המסחריים ולפוליטיקאים שמבצעים את המדידות האלה.
* לפי הפסיכולוגיה החיובית האושר הוא אינדיבידואליסטי ולא מוגדר בהקשרים חברתיים וקהילתיים. בכך הוא מתאים לאינטרסים של פוליטיקה ניאו ליברלית. כמו האושר כך גם קשיבות (מיינדפולנס) מוגדרת באותו אופן, כאמצעי הימלטות אל הנפש פנימה, בלי כל הקשר חברתי
* תאגידים מודרניים משכנעים את עובדיהם שהם מאושרים במקום עבודתם, שמקום העבודה מבטא אותם, את מי שהם. לפי מדע האושר האינטרס של התאגיד הוא האינטרס הפרטי של עובדי התאגיד. אך למעשה מה שמחליש את הביטחון הכלכלי והתעסוקתי של העובדים מחזק את התאגיד. העובדים נדרשים לגמישות בשעות העבודה וחשופים לפיטורים ביתר קלות.
* רגשות מורכבים ותלויים בהקשר מוסרי, תרבותי וחברתי. הפסיכולוגיה החיובית מתעלמת מההקשרים האלה ועושה מיון של רגשות רק ל-רגש חיובי ו-רגש שלילי. אושר הוא לא חוויה מסוימת או מצב מובהק. זה מושג מורכב הרבה יותר. לדוגמה: כעס נחשב לרגש שלילי, אבל אם הוא מייצר קשרים בין אנשים שפועלים למען צדק חברתי הוא פועל פעולה חיובית.

== הערות שוליים ==
אלן גריפין

אלן גריפין (באנגלית: Alan Griffin; נולד ב-14 באפריל 2000) הוא כדורסלן אמריקאי המשחק בעמדות הקלע והסמול פורוורד בניופאונדלנד גרואולרס מליגת העל הקנדית.

==קריירה==
גריפין נולד בדאלאס, טקסס. אביו, אדריאן, הוא כדורסלן עבר ב-NBA המשמש כעוזר מאמן, ואחיו, איי. ג'יי., גם הוא כדורסלן.<ref></ref><ref></ref>

גריפין בחר לשחק בקבוצת הכדורסל של אוניברסיטת אילינוי באורבנה-שמפיין.<ref></ref><ref></ref><ref></ref> בעונתו הראשונה בקבוצה העמיד ממוצעים של 2.8 נקודות ב-8.1 דקות למשחק.<ref></ref> ב-27 בפברואר 2020 הוא קלע שיא עונתי של 24 נקודות, מתוכן שש שלשות, בניצחון 74–66 על נורת'ווסטרן.<ref></ref> בתום עונתו השנייה העמיד ממוצעים של 8.9 נקודות ו-4.5 ריבאונדים למשחק,<ref></ref><ref></ref> ובחר לעבור לשחק עבור קבוצת הכדורסל של אוניברסיטת סירקיוז.<ref></ref>

בחמשת המשחקים הראשונים שלו בקבוצה הוא הוביל את הקבוצה בנקודות ממוצעות למשחק עם 18.4 נקודות בממוצע למשחק, והוביל את הקבוצה בנקודות בשלוש מהמשחקים הללו עם 23, 20 ו-22 נקודות. ב-19 בדצמבר 2020 רשם 24 נקודות, 10 ריבאונדים, 3 אסיסטים, 2 חטיפות ו-3 חסימות במשחק נגד באפלו, כולל חסימה שהובילה את המשחק להארכה, שלאחריה ניצחה קבוצתו את המשחק בפער של 11 נקודות, לאחר שכבר פיגרה ב-16 נקודות במהלכו.<ref></ref> בתום העונה גריפין העמיד ממוצעים של 13.3 נקודות ו-5.8 ריבאונדים למשחק, והכריז על מועמדותו לדראפט 2022 ב-NBA.<ref></ref>

לאחר שלא נבחר בדראפט, בקיץ 2021 הצטרף גריפין לריו גראנדה ואלי וייפרס מליגת הפיתוח של ה-NBA,<ref></ref> אך שוחרר לאחר ארבעה משחקים.<ref></ref> ב-19 בדצמבר 2021 חתם בווסצ'סטר ניקס,<ref></ref> ושוחרר ב-23 בינואר 2022. ב-18 במאי 2022 חתם בניופאונדלנד גרואולרס מליגת העל הקנדית.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מסצ'וסטס: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני אוניברסיטת סירקיוז
קטגוריה:כדורסלני ריו גראנדה ואלי וייפרס
קטגוריה:כדורסלני וסטצ'סטר ניקס
קטגוריה:אמריקאים שנולדו ב-2000
אוטו אינדיג

אוטו אינדיג (בהונגרית: Indig Ottó; בראשוב, 18 בנובמבר 1890 – בלינצונה, שווייץ, 22 במאי 1969) היה מחזאי, תסריטאי, עיתונאי, סופר יהודי-הונגרי.

== ביוגרפיה ==
הוא נולד במשפחה יהודית ולמד משפטים בקולוז'וואר, אך לא עסק בעריכת דין. הוא הפך לעיתונאי ואחר כך לעורך עיתון. בין 1916 לבין 1926, בקלוז'-נאפוקה, עבד בעיתון "האופוזיציה" (Ellenzék), ואז ב-1926 הפך לעורך הראשי של "בוקר יום שני" (Hétfő reggel).

שיריו, סיפוריו ומערכוניו פורסמו בכרכים שונים. הקומדיה הראשונה שלו הוצגה בקלוז' ב-1923, בשם "משחק". הוא עבר לבודפשט בסביבות 1930. שם כתב את מחזהו המפורסם בנושא טרנסילבניה, "הכלה מטורוצקו", שהוצג לראשונה ב-1931 בתיאטרון מרכז העיר, בתפקיד הראשי עם השחקנית תיאטרון והקולנוע המפורסמת לימים, מרגיט דייקה. המחזה הוצג גם בקלוז' ובכמה ערים טרנסילבניות נוספות. אשתו הראשונה, לילי נמני (Neményi Lili), מילאה את התפקיד הראשי. היצירה תורגמה למספר שפות והמחזה אף הופק לסרט ב-1937. הוא עבר לפריז ב-1938 ולמינכן ב-1951, שם עבד עבור רדיו אירופה החופשית עד 1961, אז פרש. לאחר מכן פרסם בעיקר בכתב העת Új látóhatár, המגזין הספרותי והפוליטי בהונגרית במינכן. ב-1969, בדרך לאסקונה, נפל מהרכבת ומת מייד.

== יצירותיו ==

# סל נייר (קלוז', 1922)
# משחק (1923) - קומדיה
# הכלה מטורצקו, (1931) מחזה
# שריפה במנזר (1932)
# אדם מתחת לגשר (1933) - מחזה
# בית ספר גבוה (1934) - מחזה
# שני אנשים הולכים לאיבוד (בודפשט, 1936)
# שלוש עשרה נערות מחייכות לשמיים (1938)
# חום הקיץ (בודפשט, 1947), פורסם מחדש (2009)
# פרח הפרג (בודפשט, 1948)

== תסריטיו ==

# אדם מתחת לגשר (1936)
# הכלה מטורוצקו (1937)
# רוח ערבה (1937)
# הצילו, ירשתי את זה! (1937)
# אתה רק עשן את המקטרת, לדאני! (1938)

== עיבודים ==
ב-2006 הוכנה אופרטת כליזמרים על פי מחזהו "הכלה מטורוצקו" בכיכובה של השחקנית פירושקה מולנר וזכתה להצלחה גדולה בתיאטרון האופרטה של בודפשט.<ref>[http://www.menyasszonytanc.atw.hu/ Menyasszonytánc]</ref>

== לקריאה נוספת ==
* ז'וז'ה טורי: חברים ויריבים (זכרונות, בודפשט, 1979).
* [http://mek.oszk.hu/02100/02139/html/sz11/32.html לקסיקון אמנות התיאטרון ההונגרי]
* [http://magyar.film.hu/index.php?option=com_hmdb&view=persons&layout=person&id=109764&Itemid=18 מאגר סרטים הונגרי]
* [http://www.terasz.hu/terasz.php?id=egyeb&page=cikk&cikk_id=9968 מגזין תרבות מקוון Terasz.hu]
* [http://www.fandango.com/ottoindig/filmography/p282887 FANDANGO אוטו אינדיג פילמוגרפיה]

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/i-75F28/indig-otto-75F7D/ אוטו אינדיג באתר Arcanum]
* [http://szer.oszk.hu/szemelyek/indig-otto אוטו אינדיג ברדיו אירופה החופשית] (בהונגרית)
* [https://www.mafab.hu/people/indig-otto-460252.html אוטו אינדיג בבסיס הנתונים של הקולנוע ההונגרי]

== הערות שוליים ==

קטגוריה:סופרים יהודים הונגרים
קטגוריה:מחזאים יהודים הונגרים
קטגוריה:תסריטאי קולנוע יהודים הונגרים
קטגוריה:עיתונאים יהודים הונגרים
קטגוריה:משפטנים יהודים הונגרים
קטגוריה:סופרים אסורים (הונגריה 1944)
קטגוריה:מהגרים מהונגריה
קטגוריה:הונגרים שנולדו ב-1890
קטגוריה:הונגרים שנפטרו ב-1969
מרסלייט גארנר

עדנה מרסלייט גארנר (באנגלית: Edna Marcellite Garner; 3 ביולי 1910 – 26 ביולי 1993) הייתה אמנית ושחקנית קול אמריקאית. היא זכורה בעיקר כקולה הקבוע הראשון של מיני מאוס בתקופת עבודתה בוולט דיסני הפקות וזכתה לקחת חלק בהגדרת האישיות של מיני.<ref name="WWW"></ref>

== ביוגרפיה ==
גארנר נולדה ברדלנדס, קליפורניה ב-3 ביולי 1910. היא למדה בשיעורי לילה בבית הספר התיכון הפוליטכני ג'ון ה. פרנסיס שבלוס אנג'לס, שם למדה אמנות.<ref name="WWW" />

=== עבודתה בדיסני ===
גארנר החל לעבוד בוולט דיסני הפקות ב-17 בפברואר 1930 לאחר שהתראיינה בשנה הקודמת. היא עבדה במחלקת דיו וצבע, תחילה עבדה כציירת צל (מלשון צלולואיד) ואחר כך כציירת דיו. הסטודיו באותה התקופה היה ארגון קטן של כ-35 עובדים.

לאחר שגארנר עבדה כשישה חודשים, היא עשתה אודישן לקולה של מיני מאוס, ומכיוון שדמותה הייתה מקסיקנית בסרט הקצר "נער הקקטוס" ולגארנר היה ידע בשפה הספרדית, היא הייתה בעלת פוטנציאל לקבל את התפקיד.<ref name="WWW" /> בספר "לעבוד עם וולט: ראיונות עם אמני דיסני", מאת דון פרי, היא אמרה:גארנר המשיכה לדבב את מיני ביותר מ-40 סרטים במשך עשור. מדי פעם היא גם סיפקה קולות נוספים, כמו יללות חתולים ("שלושה חתלתולים יתומים" (1935) ו"תן כף" (1941)), נביחות כלבים ורעשי קהל.

במהלך שביתת האנימטורים של דיסני בשנת 1941, גארנר צילמה סרטים ביתיים עם צבע על משמרת השובתים. חלק מהצילומים האלו מופיעים בסרט התיעודי "וולט - האיש שמאחורי המיתוס" משנת 2001. גארנר הייתה סימפתית לאולפן במהלך השביתה, וציינה "לא יכולתי לראות שאנחנו לא זוכים ליחס הוגן. אנשים לא היו כל כך מכוונים לאיגוד כפי שהנחתי". היא תיארה את האווירה באולפן כ"משפחה אחת גדולה" לפני איגוד האולפן.

תפקידה האחרון כמיני יהיה בסרט הקצר "מחוץ למחבת ולתוך קו הירי" משנת 1942.

גארנר עבדה באולפן דיסני לסירוגין במשך 12 שנים, במהלכן עבדה גם בכמה אולפנים אחרים, כולל וולטר לאנץ הפקות.<ref name="WWW" />

=== לאחר דיסני ===
גארנר נישאה לריצ'רד ב. וול והקימה משפחה. ב-1941 היא עזבה לצמיתות את עבודתה בדיסני כדי להקדיש יותר זמן לילדיה. מאוחר יותר עברה המשפחה צפונה ללוס גאטוס, שם עבדה שוב בעסקי הקרטון, והפיקה רצועת קומיקס בעיתון המקומי. במהלך תקופה זו עבדה גם על סוגים שונים של אמצעי ציור וקרמיקה. חלק מיצירות האמנות שלה היא נתנה לחברים, ואחרות תרמה לעמותות צדקה ולירידים בכנסיות.<ref>[http://www.michaelbarrier.com/Home%20Page/WhatsNewArchivesJune11.htm Inking at Disney, circa 1931] at MichaelBarrier.com</ref>

גארנר נפטרה ב-26 ביולי 1993 בגראס ואלי, קליפורניה. 23 ימים לאחר יום הולדתה ה-83.

== פילמוגרפיה ==

== קישורים חיצוניים ==

== ביאורים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנפטרו ב-1993
קטגוריה:אמריקאים שנפטרו ב-1993
אאולית

מקבת אבן, שנטען כי הוא ממקור טבעי על ידי בול ב-1905.]]
אֵאוֹלִית (מיוונית עתיקה: ἠώς, אֵאוֹס – שחר + λίθος, לִיתוֹס – אבן) הוא נתז אבן, מסלע צור או קוורץ, אשר בשל מראהו נחשב בעבר לכלי אבן קדום, אולם לימים הצטברו עדויות שאין מדובר בכלי מלאכותי אלא בתצורה גאולוגית טבעית. את המונח טבע ג' אלן בראון בשנת 1892.

האאוליתים הראשונים התגלו בקנט שבבריטניה בשנת 1885 על ידי בנג'מין האריסון, חוקר טבע וארכאולוג אנגלי חובב. תגליותיו של הריסון פורסמו על ידי סר ג'וזף פרסטיץ' בשנת 1892 במאמר "On the primitive characters of the flint implements of the chalk plateau of Kent", והאאוליתים נחשבו על ידי חוקרים אחדים, דוגמת אוגוסטוס פיט-ריברס וג' אלן בראון, לכלים מעובדים גס המתוארכים לתקופת הפליוקן. אאוליתים נוספים התגלו בתחילת המאה ה-20 במזרח אנגליה על ידי ג'יימס ריד מויר ואדווין ריי לנקסטר, ובמקומות נוספים באירופה על ידי אמה לואי רוטו וה' קלאטש, ונתפשו כעדות ליישוב אדם, קודם למאובנים העתיקים ביותר שהיו ידועים בזמנם. הממצאים האנגליים חיזקו את האמונה באמיתות הזיוף של האדם מפילטדאון.

מכיוון שהאאוליתים שנתגלו היו כל כך גולמיים וגסים, ולא ניתן היה להבדיל בינם לבין תהליכים טבעיים של סחיפה, כגון לחץ או טמפרטורה, הטילו ספק במקורם ככלים מעובדים. הארכאולוג הצרפתי מרסלין בול פרסם מאמר נגד הגדרתם של אאוליתים ככלים מלאכותיים ב-1905, וסמואל הזלדין וורן סיפק אישור לטענתו של בול לאחר שערך ניסויים על אבני צור.

אף שהוויכוח נמשך כשלושה עשורים, הצטברו עוד ועוד עדויות המצביעות על מקורם הטבעי של האאוליתים. זאת, יחד עם גילוים של כלים אולדובאיים מוקדמים מהפליסטוקן התחתון במזרח אפריקה, הקשו על התמיכה בתאוריה כי מדובר בכלים מעשה ידי אדם.

== הערות שוליים ==

קטגוריה:פטרולוגיה
קטגוריה:פלאואנתרופולוגיה
קטגוריה:כלי אבן פרהיסטוריים
קטגוריה:ממצאים ארכאולוגיים מאבן
מארק ויליאמס (כדורסלן)

מארק אולוואפמי ויליאמס (באנגלית: Mark Oluwafemi Williams; נולד ב-16 בדצמבר 2001) הוא כדורסלן אמריקאי המשחק בעמדות הפאוור פורוורד והסנטר בשארלוט הורנטס.

==קריירה==
ויליאמס נולד וגדל בנורפוק, וירג'יניה.<ref></ref><ref></ref><ref></ref> אחותו, אליזבת' , גם היא כדורסלנית, ונבחרה בבחירה הרביעית של דראפט 2015 ב-WNBA. הוא בחר להתחיל לשחק בקבוצת הכדורסל של אוניברסיטת דיוק.<ref></ref><ref></ref><ref></ref> ב-30 בינואר 2021 הוא קלע 11 נקודות והוסיף 5 ריבאונדים בניצחון 79–53 על אוניברסיטת קלמסון.<ref></ref> ב-13 בפברואר 2021 רשם 13 נקודות ו-5 חסימות בניצחון 69–53 על אוניברסיטת המדינה של קרוליינה הצפונית.<ref></ref> ב-22 בפברואר 2021 רשם 18 נקודות ו-11 ריבאונדים בניצחון 85–71 על סירקיוז.<ref></ref> ב-10 במרץ 2021 רשם דאבל דאבל של 23 נקודות ו-19 ריבאונדים בניצחון 70–56 מול לואיסוויל.<ref></ref> בתום העונה העמיד ממוצעים של 7.1 נקודות ו-4.5 ריבאונדים למשחק.<ref></ref> ב-26 בפברואר 2022 קלע שיא קריירה של 28 נקודות בניצחון 97–72 על סירקיוז.<ref></ref> בתום עונתו השנייה באוניברסיטה הוא העמיד ממוצעים של 11.2 נקודות, 7.4 ריבאונדים ו-2.8 חסימות למשחק,<ref></ref> וב-18 באפריל 2022 הכריז על מועמדותו לדראפט 2022 ב-NBA.<ref></ref>

בדראפט נבחר ויליאמס בבחירה ה-15 על ידי שארלוט הורנטס.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || שארלוט || 43 || 17 || 19.3 || 0.637 || 0.000 || 0.691 || 7.1 || 0.4 || 0.7 || 1.0 || 9.0
|-
| || שארלוט || | 19 || 19 || 26.8 || 0.649 || || 0.719 || 9.7 || 1.2 || 0.8 || 1.1 || 12.7
|- style="background-color:#80BFFF; font-weight:bold;"
| קריירה || 		|| | 62 || 36 || 21.6 || 0.642 || || 0.702 || 7.9 || 0.6 || 0.7 || 1.0 || 10.1
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת דיוק
קטגוריה:כדורסלני שארלוט הורנטס
קטגוריה:בחירות דראפט של שארלוט הורנטס
קטגוריה:אמריקאים שנולדו ב-2001
I Left My Heart in San Francisco (שיר)

"I Left My Heart In San Francisco" (בעברית: "השארתי את לבי בסן פרנסיסקו") הוא שיר פופולרי, שנכתב בסתיו 1953 בברוקלין שבניו יורק. את הלחן יצר ג'ורג' קורי, והמילים חוברו בידי דוגלאס קרוס.<ref></ref>

בשנת 1962 יצא לאור כסינגל של טוני בנט, בהוצאת קולומביה רקורדס, כבי-סייד של "Once Upon a Time". נכלל כסינגל הראשי של אלבום בעל אותו שם, והגיע למקום ה-19 בשיאו בבילבורד הוט 100. בשנת 2018 נשמר במרשם ההקלטות הלאומי של ספריית הקונגרס.

== רקע ==
את השיר הלחינו וכתבו ג'ורג' קורי ודוגלאס קרוס. סביב קו העלילה שלו עומדים שני סופרים, חובבי ספרות ישנה, שחושבים על סן פרנסיסקו לאחר שעברו לניו יורק. על-אף שנכתב במקור ללקלרמה טרנר, שהופיעה עמו מספר פעמים בהדרן, היא מעולם לא הספיקה להקליטו.<ref></ref> דרך ראלף שרון, חברם של שני יוצרי השיר, הגיע השיר לבנט. בדצמבר 1961 הופיע לראשונה עם השיר בנוכחותם של ראשי עיריית סן פרנסיסקו ג'רוג' כריסטופר וג'וזף אליוטו.<ref></ref>

== מורשת ==
בשנת 2001 דורג "I Left My Heart in San Francisco" במקום ה-23 ברשימת RIAA/NEA של השירים המשמעותיים ביותר מבחינה היסטורית של המאה ה-20. על כתיבת השיר זכה בנט לפסל כבוד בדמותו, לכבוד יום הולדתו ה-90, שהוצב בפתח מלון פיירמונט בסן פרנסיסקו ב-19 באוגוסט 2016.<ref></ref> ב-15 במאי 1984 אומץ השיר על ידי העיר סן פרנסיסקו כאחד משני ההמנונים הרשמיים שלה. סן פרנסיסקו ג'איינטס מנגנים את השיר לאחר כל ניצחון באצטדיון הבית שלהם. "I Left My Heart in San Francisco" זכה בפרס גראמי להקלטת השנה ובפרס גראמי להופעה הווקאלית הטובה ביותר לגבר.

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|485
|<ref></ref>
|}

== קישורים חיצוניים ==

== הערות שוליים ==

קטגוריה:שירי 1962
קטגוריה:סינגלים מ-1962
קטגוריה:שירי טוני בנט
קטגוריה:שירים באנגלית
קטגוריה:שירים על סן פרנסיסקו
קטגוריה:סינגלים בהוצאת קולומביה רקורדס
מקלט חיות הבר הלאומי קלאמת התחתון

מקלט חיות הבר הלאומי קלאמת התחתון (באנגלית: Lower Klamath National Wildlife Refuge) הוא אתר טבע מוגן מהסוג של ארצות הברית בצפון מחוז סיסקיו בקליפורניה ובדרום מחוז קלאמת באורגון על הגבול בין שתי מדינות. הוא מופעל על ידי שירות הדגה וחיות הבר של ארצות הברית. המקלט הוגדר כ ב-16 באוקטובר 1965.

מקלט חיות הבר הלאומי קלאמת התחתון, שהוקם על ידי הנשיא תאודור רוזוולט ב-1908, היה מקלט עופות המים הראשון בארצות הברית. הוא ממוקם באגן קלאמת ליד קלאמת פולס באורגון. שטחו הכולל 206.04 קילומטרים רבועים, מתוכם 179.25 קילומטרים רבועים נמצאים בקליפורניה ו-26.78 קילומטרים רבועים באורגון. המקלט כולל ביצות עשב של מים מתוקים רדודים, מים פתוחים, שטחי דשא ושטחים חקלאיים המנוהלים בצורה אינטנסיבית כדי לספק בית גידול לעופות מים ובעלי חיים אחרים. השוק של ציד עופות נודדים בסוף המאה ה-19 יצר את הצורך בשימור ויצירת מקלט לחיות בר.

מטרות המקלט כוללות הגנה על בית גידול לצמחייה ובעלי החיים, כולל עופות מים נודדים, ושמירה על המגוון הביולוגי של אגן קלאמת. הוא פועל לשילוב אזורי ביצות וחקלאות בת קיימא וקידום בקרת מזיקים משולבת. המקלט מספק שירותים ציבוריים הקשורים לחיות בר, כולל חינוך, ציד והזדמנויות צפייה וצילום.

מיני העופות במקלט כוללים עיטם לבן-ראש, עיט זהוב, שקנאי אמריקני, מגלן לבן-פנים, אווז הצפון, אווז רוס, אווז לבן-מצח, ברנטה קנדית, בז נודד, ברווז חד-זנב, ברכייה, ברווז אפור, צולל גב-קנבס, טבלן מערבי, טבלן בינוני, מרומית שחורה ו-.

פעילויות שימור וניהול כוללות תחזוקה של תשתית מים מקומית ומעקב אחר האינטראקציה בין חקלאות ובית גידול. הנושאים העומדים במוקד כוללים אובדן בית גידול של הביצות, פגיעה באיכות המים, בצורת וזכויות מים.

==גלריה==
<gallery mode=packed widths="200px" heights="200px">
RossGeese Oregon.jpg|אווזי רוס בבית המים המתוקים
Lower Klamath National Wildlife Refuge snow.jpg|הרים
LowerKlamathNWR 8197t.jpg|ביצה עם אגמיות אמריקאיות
Lower Klamath Lake marsh.jpg|ביצת אגם קלאמת התחתון
</gallery>

==קישורים חיצוניים==

* 

==הערות שוליים==

מקלט חיות הבר הלאומי קלאמת התחתון
קטגוריה:קליפורניה: גאוגרפיה
קטגוריה:אורגון: גאוגרפיה
ג'יילן ויליאמס

ג'יילן דבון ויליאמס (באנגלית: Jalen Devonn Williams; נולד ב-14 באפריל 2001) הוא כדורסלן אמריקאי המשחק בעמדת הקלע באוקלהומה סיטי ת'אנדר.

==קריירה==
ויליאמס נולד וגדל בדנוור, קולורדו. לאחר ששיחק בקבוצת כדורסל של תיכון בגילברט, אריזונה,<ref></ref> בחר לשחק בקבוצת הכדורסל של אוניברסיטת סנטה קלרה.<ref></ref> בעונתו הראשונה בקבוצה העמיד ממוצעים של 8 נקודות, 3 ריבאונדים, 2 אסיסטים וחטיפה אחת למשחק. בעונתו השנייה העמיד ממוצעים של 12 נקודות ו-4 ריבאונדים למשחק, ובעונתו השלישית והאחרונה באוניברסיטה העמיד ממוצעים של 18 נקודות, 4.4 ריבאונדים ו-4.2 אסיסטים למשחק.<ref></ref> ב-28 באפריל 2022 הכריז כי יתמודד בדראפט 2022 ב-NBA.<ref></ref><ref></ref>

בדראפט נבחר ויליאמס בבחירה ה-12 על ידי אוקלהומה סיטי ת'אנדר.<ref></ref>

==חיים אישיים==
אחיו הקטן של ג'יילן, קודי ויליאמס, משחק ביוטה ג'אז מליגת ה-NBA<ref></ref>.
==סטטיסטיקה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| style="text-align:left;"| אוקלהומה
| 75 || 62 || 30.3 || 0.521 || 0.356 || 0.812 || 4.5 || 3.3 || 1.4 || 0.5 || 14.1
|-
| 
| style="text-align:left;"| אוקלהומה
| 71 || 71 || 31.3 || 0.540 || 0.427 || 0.814 || 4.0 || 4.5 || 1.1 || 0.6 || 19.1
|- style="background-color:#80BFFF; " class="sortbottom"
| colspan="2"| 
| 146 || 133 || 30.8 || 0.532 || 0.395 || 0.813 || 4.2 || 3.9 || 1.3 || 0.5 || 16.5
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קולורדו: כדורסלנים
קטגוריה:כדורסלני אוניברסיטת סנטה קלרה
קטגוריה:כדורסלני אוקלהומה סיטי ת'אנדר
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2001
קטגוריה:דנוור: כדורסלנים
כתובת פנמו השני

צילום הכתובת על הפסל
כתובת פנמו השני היא כתובת על מצבה מהמאה ה־9 לפנה"ס שהציב בר־רכב מלך שמאל־יאדי לאביו, המלך פנמו השני. המצבה נמצאת במוזיאון המזרח הקרוב בברלין .<ref>Craig, J.A., "The Panammu Inscription of the Zinjirli Collection" The Academy 43 (1893): 351–52, 441</ref>

בדומה לכתובת על פסל הדד , כתובת פנמו נחקקה על שמלת הדמות המפוסלת. היא נכתבה על־ידי בר־רכב מלך שמאל־יאדי בניב המכונה שמאלית , הנמצא בין פיניקית לארמית. הכתובת מזכירה את תגלת־פלאסר השלישי ("תגלתפלסר" בנוסח הכתובת) ואת ממלכת גורגום ("גרגם" בנוסח הכתובת).

== הכתובת ==
פריסת הכתובת
הכתובת ידועה בסימון KAI 215. קריאה מעט שונה של הכתובת ידועה בסימון NSI 62.<ref>George Albert Cooke, A Text-Book of North-Semitic Inscriptions: Moabite, Hebrew, Phoenician, Aramaic, Nabataean, Palmyrene, Jewish, Clarendon Press, 1903, pp. 171-173</ref>
437x437 פיקסלים

== ראו גם ==
* שמאל (ממלכה עתיקה)
* כתובת כלמו
* רשימת כתובות כנעניות וארמיות

== קישורים חיצוניים ==

== הערות שוליים ==

קטגוריה:כתובות KAI